ร้านหาง่ายมากเลยค่ะ ลงรถเมล์หรือแท็กซี่หน้าห้างแล้วเดินลงบันไดไปชั้นใต้ดินคือถึงเลย ร้านอยู่ทางขวามือนะจ๊ะ

ก๋วยเตี๋ยวที่นี่เค้าไม่ธรรมดาเลยนะ เครื่องแน่นเต็มชามใส่มาให้แบบไม่มีกั๊ก แถมยังมีเส้นชื่อแปลกว่า หมี่วุ้น
คือมันเป็นการเอาเส้นหมี่มาผสมกับวุ้นเส้น ฟังดูไม่น่าจะเข้ากันได้ แต่มันเข้ากันได้ดีเลยล่ะ 

เราสั่งหมี่วุ้นยำแห้งไข่มะตูมแบบออริจินัลมา ไข่คือเยิ้มมาก สุกกำลังดี พริกเผาสูตรเฉพาะของทางร้านที่ใส่มานี่แซ่บแล้วนะ ไม่ต้องปรุงเพิ่มเลย!

แล้วก็สั่งปอเปี๊ะทอดสูตรคุณแม่ อยากบอกว่าจานนี้อร่อยมาก น้ำจิ้มเด็ดดวงสุด ถัดมาเป็นเครื่องดื่มเย็นๆ ชื่นใจ อย่างน้ำเก๊กฮวย รสชาติหวานกำลังดี